Tolong jelaskan mengenai Kalompok etnik dari Urang Malayu Singapura dalam bahasa minangkabau

Urang Minangkabau alah lamo marantau ka Singapura. Galombang rantau dari Sumatera taranti samantaro katiko Malaya (katiko itu Singapura bagabuang) pado taun 1957. Mayoritas urang Minang nan marantau ka Singapura tibo dari Pariaman jo Agam, Sumatera Barat. Banyak darinyo nan talibaik dalam niago, utamonyo manggaleh Nasi Padang. Panggaleh-panggaleh ko biaso bakadai di Kampung Arab jo Geylang. Inyo ado pulo nan bakarajo sabagai supir taksi atau urang parak, bahkan ado pulo nan manjadi pagawai pamarintahan. Rami pulo urang Minang nan bakarajo di ateh kapa nan dipunyoi sarikat dagang. Urang Minang sangkek tu panah pulo mambantuak organisasi parantau inggo dilarang samaso Konfrontasi Indonesia-Malaysia taun 1962-1966.

Salapeh Singapura mardeka dari Malaysia taun 1965, rami urang Minangkabau di Singapura bapindah ka Malaysia atau baliak ka Sumatera. Urang-urang nan tingga di Singapura baasimilasi jo komunitas Malayu lainnyo, inggo banyak pulo rang mudo Minang nan manikah jo padusi Malayu satampek. Dek hal iko, ubuangan ka komunitas Minangkabau lainnyo manjadi lungga. Pado taun 1973, dipakirokan ado 200 kaluarga Minangkabau di Singapura dan ampia sadonyo bakawarganagaraan Singapura.